বধূ নির্যাতনের চরম নৃশংস ঘটনার সাক্ষী থাকল বর্ধমানের কাটোয়া। মেয়ে হওয়ায় অমানবিক অত্যাচার তো চলতই! খাবার চাইলেও জুটত নির্মম প্রহার। গায়ে গরম লোহার শিক দিয়ে ছ্যাঁকা দেওয়া হত। তবে অত্যাচার চরমে ওঠে হাত অ্যাসিড দিয়ে পুড়িয়ে দেওয়ায়।
কাটোয়ার কোয়ার ডাঙার বাসিন্দা হিরা শি এর সঙ্গে নয় বছর আগে বিয়ে হয় তাজ বিবির। তাদের ছয় বছরের এক কন্যা সন্তানও রয়েছে। সন্তান হওয়ার পর থেকেই নানা ভাবে অত্যাচার চালাত স্বামী ও শ্বশুর বাড়ির লোকজন। খাবার দেওয়া হত না। খিদে চরমে উঠলে খাবার চাইতেন গৃহবধূ। তখনই শুরু হয়ে যেত মারধোর।

এই বিষয়ে অন্যান্য খবর

প্রেমের অপরাধে অ্যাসিড হামলা, আক্রান্ত পুরুষ। গোটা শরীর পুড়িয়ে হাসপাতালে প্রেমিক
অ্যাসিড হামলায় জখম পাঁচ, গ্রেফতার মহিলা
ডায়মন্ড লোকালে অ্যাসিড হামলা, ফের প্রশ্নের মুখে রেলের মহিলা কামরার নিরাপত্তা


পশুদের খাবার জন্য ব্যবহৃত খুদ চাল দিয়ে রান্না করে খেতে বাধ্য করা হত। খিদের জ্বালায় তাই খেতে বাধ্য হতেন গৃহবধূ তাজ বিবি। কিন্তু মাস খানেক ধরে অত্যাচার চরমে ওঠে। অভিযোগ, শুক্রবার স্বামীর কাছে খাওয়ার জন্য চাল চাইলে প্রচন্ড মারধোর করা হয় তাঁকে। প্রথমে স্বামী কামড়ে দেয়, তারপর গরম লোহার শিক দিয়ে ছ্যাঁকা দিয়ে দেওয়া হয়। তারপরেই বধূর দুই হাত অ্যাসিড দিয়ে পুড়িয়ে দেওয়া হয় বলে জানা গিয়েছে। স্বামী সহ শ্বশুরবাড়ির ছয় জনের নামে থানায় অভিযোগ দায়ের করা হয়েছে। প্রত্যেকেই আপাতত পলাতক। তাঁদের উদ্দেশ্যে খোঁজ চালাচ্ছে পুলিশ।